biswa921/hiwiki-latest-pages-articles-raw huggingface dataset:
पार-साइबेरियाई रेलमार्ग

thumb|230px|नाज़िवाएवस्काया स्टेशन पर अप्रैल के महीने में बर्फ़ से गुज़रती हुई रेल
ट्रांस-साइबेरियाई रेलमार्ग एक प्रसिद्ध रेलमार्ग है जो रूस की राजधानी मास्को को रूस के साइबेरिया क्षेत्र से गुज़रते हुए सूदूर-पूर्वी शहर व्लादिवोस्तोक से जोड़ता है। इसकी शाखाएँ मंगोलिया से गुज़रती हुई चीन भी जाती हैं। यह एक 9,289 किमी लम्बा रेलमार्ग है और इसपर एक छोर से दुसरे छोर तक पूरा सफ़र करने में आठ दिन लग जाते हैं।CIS railway timetable, route No. 002, Moscow-Vladivostok. 2009-12-03. इसे रूस के शाही ज़माने में सन् 1891-1916 के काल में बनाया गया था। साइबेरिया की आबादी बढ़ाने में और वहाँ के आर्थिक विकास में इस रेलमार्ग का बहुत बड़ा हाथ रहा है। हज़ारों सैलानी भी इसके द्वारा हर वर्ष साइबेरिया की सैर करते हैं और इस पर यात्रा करना विश्व के अनूठे अनुभवों में से एक माना जाता है।

 अन्य भाषाओँ में 
रूसी भाषा में "ट्रांस-साइबेरियाई रेलमार्ग" को "त्रांससिबिरस्काया मागिस्त्राला" (Транссибирская магистраль) कहा जाता है।

 इन्हें भी देखें 
 साइबेरिया
 रूस
 रेल

 सन्दर्भ 

श्रेणी:साइबेरिया
श्रेणी:रूस
श्रेणी:रेल
श्रेणी:हिन्दी विकि डीवीडी परियोजना
श्रेणी:रूस में यात्री रेल यातायात
ओख़ोत्स्क सागर

thumb|200px|ओख़ोत्स्क सागर का नक़्शा
thumb|200px|रूस के मागादान शहर के पास ओख़ोत्स्क सागर का हिमाच्छादित एक तट
ओख़ोत्स्क सागर (रूसी: Охо́тское мо́ре, ओख़ोत्स्कोए मोरे) प्रशांत महासागर के उत्तरपश्चिमी भाग का एक समुद्र है। यह पूर्व में कमचातका प्रायद्वीप, दक्षिणपूर्व में कुरील द्वीपसमूह, दक्षिण में जापान के होक्काइदो द्वीप, पश्चिम में रूस के साख़ालिन द्वीप और पश्चिमोत्तर में साइबेरिया के तटीय इलाक़े से घिरा हुआ है। इसका नाम रूस के ओख़ोत्स्क शहर पर पड़ा है जो सुदूर पूर्व में रूस का पहला क़स्बा था।

 भूगोल 
ओख़ोत्स्क सागर का क्षेत्रफल 15,83,000 वर्ग किमी है और इसकी औसत गहराई 2,818 फ़ुट (859 मीटर) है। इसकी सबसे गहरी खाई 11,063 फ़ुट की गहराई तक जाती है। साख़ालिन द्वीप के उत्तर और दक्षिण में यह जापानी सागर से जुड़ा हुआ है। सर्दियों में यहाँ इतनी ठण्ड हो जाती है कि इसपर भीमकाय बर्फ़ की सिल्लियाँ बनकर तैरती रहती हैं, जो आते-जाते जहाज़ों के लिए बहुत बड़ी रुकावटें पैदा कर देती हैं। जापान के होक्काइदो द्वीप के अलावा इसके चारों तरफ रूसी क्षेत्र है, इसलिए इस समुद्र को भी रूसी-नियंत्रित क्षेत्र ही माना जाता है।

 उच्चारण सहायता 
"ओख़ोत्स्क" शब्द में रूसी का "х" अक्षर प्रयोग होता है जिसे हिन्दी में "ख़" लिखा जाता है। ध्यान रहे कि "ख़" का उच्चारण "ख" से थोड़ा भिन्न है।

 इन्हें भी देखें 
 कमचातका प्रायद्वीप
 साख़ालिन द्वीप
 साइबेरिया

 सन्दर्भ 

श्रेणी:सागर
श्रेणी:प्रशान्त महासागर
श्रेणी:रूस
श्रेणी:रूसी समुद्र
श्रेणी:साइबेरिया
श्रेणी:हिन्दी विकि डीवीडी परियोजना
श्रेणी:प्रशान्त महासागर के सीमांत सागर
श्रेणी:जापान के सागर
विलियम एस बरोज

thumb|right|विलियम एस बरोज
thumb|ड्रीममशीन के साथ डेविड वुडर्ड और बरोज, १९९७ के लगभग।चंदरलपट्टी, आर।, "Woodard and Renewed Intellectual Possibilities", में Seeing the Beat Generation (जेफरसन, नेकां: मैकफारलैंड एंड कंपनी, २०१९), पेज ९८–१०१।
अंगूठाकार
विलियम सेवर्ड बरोज[२] (५ फरवरि १९१४ - २ अगस्त १९९७) अमेरिका के बीट आंदोलनके प्रख्यात उपन्यासकार, कवि, आलोचक तथा शब्द-कारीगर हैं। उनको २०वीं सदी का सबसे प्रभावी पाप कलचर चिन्तक माना जाता है। उनहोने गद्य लिखने का एक नायाब तरिका आविष्कार किया था जिसे कट-अप मेथड कहा जाता है। लिखने के बाद पाण्डुलिपि कैंचि से काट कर वे फिरसे उसे उलटफेर करके सजाते थी और वहिंसे एक नया गद्य निकाल लेते थे। नये-नये मादकों का सेवन करके उसके प्रभावमें लिखने का प्रयास करते थे एवम मादक संग्रह कर्ने के लिये दक्षिण अमेरिका और अफ्रिका में जा कर बहुत दिन तक बस जाते थे।
मिसौरीके धनी परिवार में जन्मे बरोज साहित्यिक बनने कि इच्चा से १९४३ में निउ यार्क जा बसें जहां उनसे ऐलन गिंसबर्ग तथा जैक केरुयकसे परिचय हुया। फिर क्या कहना था। तिनों मिल कर जो आंदोलन शुरु किये उसे ही बीट आंदोलनके नाम से जाना जत है।
१९५१ में उनकी दुसरी पत्नीको हत्या के आरोपमें वे फंस गये थे। इस दुखद घटना से उनका लेखन मुक्त नहीं हो पाया।
 कृतियां 
 उपन्यास 
 जंकी (१९५३)
 कुइयर (१९८५)
 नेकेड लन्च (१९५९)
 दि सौफ्ट मेशिन (१९६१)
 दि टिकट दैट एक्सप्लोडेड (१९६२)
 डेड फिंगर्स टौक (१९६३)
 नोभा एक्सप्रेस (१९६४)
 दि लास्ट वर्डस ऑफ डाच शाल्टस (१९६९)
 दि वाइल्ड बयेज (१९७१)
 पोर्ट ऑफ सेइन्टस (१९७३)
 कृटिक्स ऑफ दि रेड नाइट (१९८१)
 दि प्लेस ऑफ डेड रोडस (१९८३)
 दि वेस्टर्ण लैन्डस (१९८७)
 माइ एजुकेशन: ए बुक ऑफ ड्रिमस (१९९५)
 रुलस ऑफ डुयेल (२०१०)
 सन्दर्भ 
 टेड मौरगन रचित लिटेररि आउटला (१९८८)
 जेमस ग्रवेर हौलट्स रचित वर्ड वाइरस: दि बरोज रिडर (२०००)
 ऐन चार्लस रचित पोर्टेबल बीट रिडर (१९९२)
 जौन गिलमोर रचित ए मेमयेर ऑफ रेकेड लाइवस ऐन्ड दि हालिवुड डेथ ट्रैप (१९७७)
 ऐलिवर हैरिस रचित विलियम एस बरोज ऐन्ड दि सेक्रेट ऑफ फैसिनेशन (२००३)
 बैरि माइलस रचित विलियम एस बरोज (१९९२)
 जैक सर्जन्ट रचित नेकेड लेन्स: बीट सिनेमा (२००९)
 डेविस श्निडरमैन रचित रिटेकिंग दि इउनिवर्स: विलियम एस बरोज इन दि एज ऑफ ग्लोबलाइजेशन (२००४)
 माइकल स्टिवेन्स रचित दि रोड टु इनटरजोन: रिडिंग विलियम एस बरोज रिडिंग''' (२००९)
 इन्हें भी देखें 
 ऐलन गिंसबर्ग
 जैक केरुयक
 गैरी स्नाइडर
 लारेन्स फेर्लिंघेट्टि
 बाह्यसूत्र 

 बरोजके संग्रह
 बरोज पर फिल्म
 बरोजके कागजात

श्रेणी:अंग्रेजी साहित्यकार
श्रेणी:कवि
श्रेणी:साहित्यिक आंदोलन
श्रेणी:1914 में जन्मे लोग
सैमुएल रिचर्डसन

thumb|Samuel Richardson|250px|सैमुएल रिचर्डसन।

सैमुएल रिचर्डसन (१६८९-१७६१) की गणना अंग्रेजी उपन्यास के निर्माताओं में की जाती है। 

साधारण प्रतिभा के इस लेखक का साहित्यक्षेत्र में प्रवेश अकस्मात्‌ ही हुआ। लगभग पचास वर्ष की अवस्था तक इनका पूरा समय अपने निजी मुद्रण व्यवसाय के सफल संचालन में ही लगा। इसी बीच दो पुस्तकविक्रेताओं ने इनसे पत्रों की शैली में एक उपदेशात्मक ग्रंथ लिखने का आग्रह किया जिससे सर्वसाधारण, विशेषतया महिलाओं को, जीवन की विभिन्न परिस्थितियों में उचित आचरण की शिक्षा मिल सके। इस प्रकार 'फेमिलियर लेटर्स ऑन इंपोर्टेंट अकेजंस' के प्रकाशन से इनके साहित्यिक जीवन का प्रारंभ हुआ। फिर तो इन्होंने पामेला (Pamela), क्लैरिसा हार्लो तथा सर चार्ल्स ग्रैडिसन नामक तीन बड़े बड़े उपन्यास लिखे जिनके कारण इन्हें इंग्लैंड के बाहर यूरोप में भी ख्याति मिली।

रिचर्डसन के सभी उपन्यास पत्रों की शैली में हैं। पत्रों के माध्यम से वे अपने पात्रों के भावों का सूक्ष्म मनोवैज्ञानिक अध्ययन प्रस्तुत करते हैं। अंग्रेजी उपन्यास अपने प्रारंभिक युग में घटनाप्रधान ही था। चरित्रचित्रण की दृष्टि से उसे एक लंबी मंजिल तय करनी थी। रिचर्डसन ने पहली बार उसमें चारित्रिक विवेचन का समावेश किया। विशेषतया नारी हृदय के परस्पर विरोधी भावों का उनके उपन्यासों में गूढ़ अध्ययन मिलता है।

रिचर्डसन के उपन्यासों की दूसरी विशेषता उनका नैतिक उद्देश्य है। उपन्यास उनके लिए केवल मनोरंजन का साधन न होकर पाठकों का धर्म तथा नैतिकता में शिक्षित करने का माध्यम था। 'पामेला' की रचना, जैसा लेखक ने उपन्यास के मुख पृष्ठ पर ही स्पष्ट कर दिया है, इसी उद्देश्य से की गई। नैतिकता का यह आग्रह संभवत: प्युरिटन प्रभाव तथा चार्ल्स द्वितीय के समय के नाट्य साहित्य में अश्लीलता के विरुद्ध प्रतिक्रिया के कारण आया।

रिचर्डसन में एक दूसरे प्रकार की प्रतिक्रिया भी देखने को मिलती है। जहाँ १८वीं शताब्दी में साहित्य तथा जीवन के व्यापक क्षेत्र में बुद्धि पक्ष को ही प्रधानता दी जाती थी, उन्होंने अपने उपन्यासों में भाव पक्ष पर जोर दिया।

 बाहरी कड़ियाँ 
 Samuel Richardson Society

श्रेणी:अंग्रेजी उपन्यासकार
लारेन्स फेर्लिंघेट्टि

thumb|right|लारेन्स फेर्लिंघेट्टि, 2007
लारेन्स फेर्लिंघेट्टि (२४ मार्च १९१९) अमेरिका के प्रख्यात कवि, अनुवादक, चित्रकार, नाट्यकार और उदारनैतिक भाविक हैं। पचासके दशकमें उनहोने सिटि लाइटस बुकस प्रकाशन संस्था कि स्थापना की, कैलिफोरनियाके संफ्रांन्सिस्को मे। उस रास्ते का नाम अभि जैक केरुयक ऐलि के नाम से जाना जाता है। उनके प्रकाशन संस्था से ही बीट कवि, लेखक एवम नाट्यकारों का पहला किताब प्रकाशित हुये थे, यंहा तक कि गिंसबर्गके हाउल उनके यहां से प्रकाशित होने पर उसपर जो अश्लीलता का मुकदमा हुया था वह भी लारेन्स फेर्लिंघेट्टिको ही झेलना पडा था।
वे जाने जाते हैं उनका पहला काव्यग्रन्थ ए कोनि आइलैन्ड ऑफ दि माइन्ड के कारण जो अब तक दस भाषायों में अनुदित हुये हैं और जिसकी दस लाख से भी ज्यादा कापि अब तक बिक चुके हैं। भारतीय भुखी पीढी आंदोलनकारीयाँ के लेखन भी वह प्रकाश कर चुके हैं। मलय रायचौधुरी के खिलाफ जब साठके दशकमें मुकदमा चला था तब वे उनकि कविता प्रकाशित कर अमेरिका के पाठकॉके सामने लाये थे।

 कृतियां 
 पिकचर्स ऑफ दि गौन वर्लड (१९५५)
 ए कोनि आइलन्ड ऑफ दि माइन्ड (१९५८)
 टेनटेटिव डेसक्रिपशन ऑफ ए डिनर गिभन टु प्रोमोट दि इमपिचमेन्ट ऑफ प्रेसिडेन्ट आइजनहावर (१९५८)
 हर (१९६०)
 वन थाउजन्ड फियरफुल वर्डस फार फिदेल कास्त्रो (१९६१)
 स्टारटिंग फ्राम सन फ्रानसिसको (१९६१)
 जर्नल फार दि प्रोटेकशन ऑफ आल बियिंगस (१९६१)
 अनफेयर आर्गुमेन्टस (१९६३)
 रुटिन (१९६४)
 टु स्कैवेन्जरस इन ए ट्रक (१९६८)
 आन दि बैरकस (१९६८)
 टिरेनस निक्स (१९६९)
 दि सिक्रेट मिनिंग ऑफ थिंगस (१९७०)
 दि मेक्सिकन नाइट (१९७०)
 बैक रोडस टु फार टाउनस आफटर बाशो (१९७०)
 लव इज नो स्टोन आन दि मुन (१९७१)
 ओपन आइ, ओपन हार्ट (१९७३)
 हु आर वि नाउ (१९७६)
 नार्थवेस्ट इकोलोजि (१९७८)
 लैन्डस्केपस अफ लिविंग एन्ड डाइंग (१९८०)
 ओवर आल दि औबसीन बौन्डरीज (१९८६)
 लव इन दि डेज ऑफ रेज (१९८८)
 ए बुद्धा इन दि वुडपाइल (१९९३)
 दिज आर माइ रिवरस (१९९३)
 ए फार रौकवे ऑफ दि ह्रर्ट (१९९८)
 हाउ टु पैन्ट सनलाइट (२००१)
 सनफ्रान्सिसको पोएमस (२००१)
 लाइफ स्टडिज (२००३)
 अमेरिकस (२००४)
 पोएट्रि ऐज इनसरजेन्ट आर्ट (२००७)

 सन्दर्भ 
 निलि चेरकोवस्कि रचित फेर्लिंघेट्टि: ए बायोग्राफि (१९७९)
 मैट थियाडो रचित दि बीटस: ए लिटेररि रेफरेन्स (२००३)
 बैरि सिलेसकि रचित फेर्लिंघेट्टि: दि आर्टिस्ट इन हिज टाइम (१९९०)
 माइकल साकु रचित कान्सटैन्टलि रिसकिंग ऐबसरडिटि: दि राइटिंग ऑफ लारेन्स फेर्लिंघेट्टि (१९८९)

 इन्हें भी देखें 
 ऐलन गिंसबर्ग
 जैक केरुयक
 ग्रेगोरि कोरसो
 विलियम एस बरोज
 गैरी स्नाइडर
 बाह्यसूत्र 
 फेर्लिंघेट्टिके कागजात एवम पाण्डुलिपियां
 फेर्लिंघेट्टि के प्रकाशन संस्था
 जीवनी तथा कवितायें

श्रेणी:अमेरिकी साहित्य
श्रेणी:संयुक्त राज्य अमेरिका के कवि
यूनाइटेड किंगडम का इतिहास

thumb|350px|कुल ब्रिटेन आप्रवास निकालना।

 ७०० ईसा पूर्व - केंद्रीय एवं पूर्वी यूरोप के केल्टिक (Celtic people) लोग ब्रिटेन में आकर बसे।
 ४३ ईसा पूर्व - रोमनों का ब्रिटेन पर अधिकार
 ४५० ई से ७५० ई - जुटलैण्ड से जुट, दक्षिण डेनमार्क से अंगेल्स तथा जर्मनी से सैक्सोन का ब्रिटेन पर आक्रमण ; ब्रिटेन सात राज्यों में विभक्त
 ८६६ - ८७७ ई - 'ग्रेट डैनिश आर्मी' अथवा वाइकिंग (Viking) का आक्रमण
 १०१६ ई - डेनमार्क का राजा कानुट (Canute) इंग्लैण्ड का शासक बना।
 १०६६ ई - स्टैम्फ़ोर्ड पुल का युद्ध (The Battle of Stamford Bridge) ; वाइकिंग पर सैक्सोन की जीत
 १०६६ - नॉर्मन विजय : नॉर्मन आक्रमणकारियों ने सैक्सोन्स को पराजित किया।
 ११६७ - ऑक्सफोर्ड विश्वविद्यालय की स्थापना
 १२१५ - गृहयुद्ध
 १२१५ - मैग्ना कार्टा पर हस्ताक्षर 
 १३२१-२२ - गृहयुद्ध
 १३३७-१४५३ - फ्रांस के साथ सौ वर्ष का युद्ध
 १४५५ - गृहयुद्ध (गुलाब युद्ध) शुरू
 १४८५ - गृहयुद्ध का अन्त ; हेनरी सप्तम राजा बना
 १५५८ - अंग्रेजों ने 'स्पैनिश आर्मडा' को हराया
 १६०० - ईस्ट इंडिया कम्पनी की भारत में स्थापना
 १६४२-१६५१ - गृहयुद्ध
 १६६४-६५ - भीषण प्लेग से लंदन में एक लाख से अधिक लोगों की मृत्यु
 १६८९ - अधिकार पत्र लागू
 १७२१ - रॉबर्ट वालपोल प्रथम प्रधानमंत्री बने
 १७७६ - अमेरिका ब्रिटेन से स्वतंत्र हो गया।
 १७८०-९० - औद्योगिक क्रांति 
 १८०७ - गुलामों का व्यापार प्रतिबन्धित हुआ
 १८१५ - वाटरलू के युद्ध में 'ड्युक ऑफ वेलिंगटन' ने नैपोलियन बोनापार्ट को हराया
 १८५१ - महान प्रदर्शनी
 १८५४ - क्रीमियाई युद्ध
 १९३९-१९४५ - द्वितीय विश्वयुद्ध ; युद्ध की समाप्ति पर ब्रिटेन की के अधिकांश उपनिवेश आजाद हो गये।
 १९५२ - एलिजाबेथ द्वितीय रानी बनी
 १९७९ - मार्गरेट थैचर ब्रिटेन की प्रथम महिला प्रधानमंत्री बनीं
 १९८२ - फाकलैण्ड युद्ध

 इन्हें भी देखें 
 इंग्लैंड का इतिहास

 बाहरी कड़ियाँ 
 Timelines: Sources from history - British Library interactive
 Info Britain.co.uk
 History of the United Kingdom: Primary Documents
 British History online
 Text of 1800 Act of Union
 Act of Union virtual library
 Vision of Britain

श्रेणी:यूनाइटेड किंगडम
श्रेणी:ब्रिटेन का इतिहास
जेजू लवलैंड

right|thumb|लवलैंड में एक 'इंटरैक्टिव' शिल्प को चलाती हुई एक महिला।
जेजू लवलैंड या जेजू प्रणयस्थल, दक्षिण कोरिया के जेजू द्वीप पर स्थित एक शिल्प उद्यान है। खुली हवा के इस शिल्प उद्यान का मुख्य विषय विभिन्न रूपों में दर्शायी गयी कामुकता है। उद्यान में विभिन्न यौन आसनों में लिप्त 140 प्रतिमायें लगाई गयी हैं। यहाँ पर यौन विषयक शैक्षणिक फिल्में भी दिखाई जाती हैं।
 इतिहास 
कोरियाई युद्ध के अंत के बाद, जेजू द्वीप कोरियाई परिवारों के बीच एक लोकप्रिय अवकाश स्थल के रूप में प्रचलित हो गया, विशेष रूप से नवविवाहित जोड़ों के बीच जो अपना मधुमास (हनीमून) यहाँ बिताने आते थे। कुछ समय पहले तक भारतीय समाज के अनुरूप कोरियाई समाज में भी अधिकतर विवाह माता पिता की मर्जी से और उनके द्वारा नियत जीवन साथी के साथ ही संपन्न होते थे और नवविवाहितों को पहली बार अपने मधुमास के दौरान ही एक दूसरे को जानने और समझने का मौका मिलता था। इसीलिए जेजू पर स्थित अधिकतर संस्थान, यौन शिक्षा को समर्पित हैं।

2002 में, होंगिक विश्वविद्यालय, सियोल के स्नातक छात्रों, ने उद्यान के लिए मूर्तियां बनाने का काम शुरू किया था और इसका उद्घाटन 16 नवम्बर 2004 को किया गया था।

दो फुटबाल मैदानों के आकार के इस उद्यान का भ्रमण एक घंटे में किया जा सकता है है और हर महीने स्थिर शिल्पों के अतिरिक्त कोरियाई शिल्पकारों द्वारा निर्मित अन्य शिल्पों को भी प्रदर्शन हेतु रखा जाता है।

उद्यान के विचरण के लिए आगंतुक की आयु 18 वर्ष से अधिक होनी चाहिए। अव्यस्कों के लिए अलग से एक क्षेत्र नियत है, बशर्ते वो किसी व्यस्क के साथ आये हों।

 सन्दर्भ 
 
 बाहरी कड़ियाँ 

 चित्र दीर्घा
 उद्यान का उपग्रह दृश्य
तारकरली

तारकरली (मराठी: तारकर्ली), महाराष्ट्र के सिंधुदुर्ग जिले के मालवन तालुका, का एक गांव है। आकर्षक समुद्र तट वाला यह स्थल तटीय महाराष्ट्र का एक लोकप्रिय पर्यटक गंतव्य है। यहाँ से, शिवाजी महाराज द्वारा निर्मित प्रसिद्ध नौसेनिक किले सिंधुदुर्ग को देख सकते हैं। यह गांव अपने रामनवमी उत्सव के लिए प्रसिद्ध है। यहाँ हर साल महापुरुष मंदिर में रामनवमी के उत्सव की व्यवस्था की जाती है। इस अवसर पर विभिन्न नाटकों (मराठी नाटक) का मंचन किया जाता हैं।

यहाँ का समुद्र तट एक लंबी पर संकीर्ण पट्टी के रूप में स्थित है, जहां का पानी बहुत साफ है। किसी खुले दिन में 20 फीट की गहराई तक का सागर तल साफ दिखाई देता है। पृष्ठभूमि में 'शुरु' के पेड़ एक अनोखी छटा प्रस्तुत करते हैं। विस्तृत नदी, सुंदर पालनौकायें और नदी तट पर बनी सुन्दर द्वीपीय झोंपड़ियां तारकरली की सुरम्य सुंदरता को और बढ़ा देते हैं। अक्सर यहां अठखेलियां करती डॉल्फ़िनें देखी जा सकती हैं। यहाँ साल भर मछलियों पकड़ी जाती हैं, गर्मी और सर्दियों के दौरान समुद्र से और मानसून के दौरान प्रतीप जल से, मानसून में ऐसा सुरक्षा कारणों की वजह से भी किया जाता है।

 भूगोल 
तारकरली मालवन के दक्षिण में 8 किमी और मुंबई से यह लगभग 546 किमी की दूरी पर महाराष्ट्र के पश्चिमी तट पर स्थित है। यह करली नदी और अरब सागर के संगम पर स्थित है। 

 कैसे पहुँचें?  
मुंबई  मडगाओं  रेल  मार्ग में कुदाल  रेलवे  स्टेशन  से 35 किलोमीटर  की दूरी पर स्तिथ  तारकरली  बीच  है एवं मालवण कसबे से 5.5 कि.मी.की दूरी पे है

 कहाँ ठहरें? 
thumb|एमटीडीसी रिज़ोर्ट, तारकरली

 सामाजिक संगठन 
 अखिल तारकरली ग्रामविकास मंडल, स्था। (1961)

 सन्दर्भ 

श्रेणी:महाराष्ट्र
श्रेणी:महाराष्ट्र के सागर तट
गणिका

350px|thumb| १९वीं सदी में भारतीय गणिकाओं का चित्र। 

अमरकोश में वारांगना, गणिका और वेश्या समानार्थी कहे गए हैं। किन्तु मेधातिथि ने वेश्या के दो रूप बताए हैं। एक तो ऐसी स्त्री जो संभोग की इच्छा से अनेक व्यक्तियों के प्रति अनुरक्त होती है। इसे उसने 'पुंश्चली' नाम दिया है। दूसरी वह जो सजधजकर युवकों को वशीभूत तो करती है किन्तु हृदय में संभोग की इच्छा नहीं रखती और धन प्राप्त होने पर ही संभोग के लिये तत्पर होती है। ऐसी स्त्री को उसने 'गणिका' कहा है। वस्तुतः ऐसी स्त्री वेश्या कही जाती थी, गणिका नहीं। यह अभिसारिका के वेश्याभिसारिका और गणिकाभिसारिका नामक दो भेदों से स्पष्ट है। वेश्या केवल रूपाजीवा और अंधक नायक को भी तन विक्रय करनेवाली थी। उसकी गणना नायिका में नहीं की गई है। गणिका, वेश्या और वारांगना की अपेक्षा श्रेष्ठ समझी जाती थी। 

वस्तुतः कलावती (कला-रूप-गुणाविन्ता) स्त्री को गणिका कहते थे। वह प्राचीन काल में राज दरबार में नृत्य गायन करती थीं और उसे इस कार्य के लिये हजार पण वेतन प्राप्त होता था। वह राजा के सिंहासनासीन रहने पर अथवा पालकी में बैठने के समय उस पर पंखा झलती थी। इस प्रकार से गणिका राजसेविका थी। उसे राज दरबार में सम्मान प्राप्त था, ऐसा नाट्यशास्त्र के प्रचुर उल्लेखों से प्रकट होता है। भरत ने उसके गुणों का इस प्रकार उल्लेख किया है-

 प्रियवादी प्रियकथा स्फुटा दक्षा जिनश्रमा।

 एभिर्गुर्णस्तु संयुक्ता गणिका परिकीर्तिता॥

ललितविस्तर में एक राजकुमारी को गणिका के समान शास्त्रज्ञ कहा गया है। इससे प्रकट होता है कि गणिका काव्य-कला-शास्त्र की ज्ञाता होती थी। गणिकापुत्री को नागरपुत्रों के साथ बैठकर विद्याध्ययन करने का अधिकार प्राप्त था।

गणराज्यों में गणिका समस्त राष्ट्र किंवा गण की सम्पत्ति मानी जाती थी। बौद्ध साहित्य में उसका यही रूप प्राप्त होता है। संस्कृत नाटकों में उसे 'नगरश्री' कहा गया है। मृच्छकटिक की नायिका वसन्तसेना गणिका थी। उसमें उसके प्रति आदर व्यक्त किया गया है। वैशाली की अम्बपालि, वसन्तसेना की तरह ही नगर के अभिमान की वस्तु थी। गणराज्य का ह्रास होने पर साम्राज्य के प्रभावविस्तार से गणिका और वारंगना (वेश्या) का भेद जाता रहा। गणिका को वारांगना से हेय माना जाने लगा। मनु ने उसकी अन्न खाने का निषेध किया है।

 इन्हें भी देखें 
 वेश्यावृत्ति
 कुट्टनी

 बाहरी कड़ियाँ 
 प्राचीन कलात्मक आमोद-प्रमोद एवं मनोरंजन
 गणिका विमर्श

श्रेणी:भारत का प्राचीन इतिहास
ऐंग्लो-सैक्सन

thumb|230px|ऐंग्लो-सैक्सन लोग जर्मनी, डेनमार्क और अन्य पश्चिमी यूरोपीय क्षेत्रों के जर्मैनी भाषी क़बीलों के वंशज थे
ऐंग्लो-सैक्सन (अंग्रेज़ी:Anglo-Saxon) मध्यकालीन यूरोप के कुछ जर्मैनी भाषाएँ बोलने वालीं जातियाँ थीं जिन्होनें दक्षिणी और पूर्वी ब्रिटेन में 5वी शताब्दी ईसवी में घुसकर बसना शुरू कर दिया। उन्ही की संतति से आधुनिक इंग्लैण्ड का राष्ट्र जन्मा है। इंग्लैण्ड पर उनका राज पांचवी सदी से विलियम विजयी के साथ सन् 1066 में शुरू होने वाले नॉर्मन राज तक जारी रहा। वह "पुरानी अंग्रेज़ी" (Old English) नाम की एक जर्मैनी भाषा बोला करते थे।Richard M. Hogg, ed. The Cambridge History of the English Language: Vol 1: the Beginnings to 1066 (1992)

आठवी सदी में बीड (Bede) नामक इसाई भिक्षु ने लिखा कि ऐंग्लो-सैक्सन लोग तीन क़बीलों की संतान थे:
 ऐंगल लोग (Angles), जो जर्मनी के ऐन्गॅल्न (Angeln) क्षेत्र से आये थे और जिनके नाम पर आगे चलकर "इंग्लैण्ड" का नाम पड़ा। कहा जाता है कि इनका पूरा राष्ट्र ब्रिटेन आ गया और उन्होने अपने पुराने क्षेत्र को किसी कारणवश ख़ाली छोड़ दिया।
 सैक्सन लोग (Saxons), जो जर्मनी और नीदरलैण्ड के सैक्सनी (Saxony) क्षेत्र से आये थे।
 यूट लोग (Juttes), जो डेनमार्क के युटलैंड प्रायद्वीप (Jutland) से आये थे।

इंग्लैण्ड के क्षेत्र में जो लोग पहले से मौजूद थे वे कॅल्ट (Celt) जाति के थे और उन्हें इतिहास में ब्रिटन (Briton) कहा जाता है। उनकी जातियाँ आधुनिक स्कॉटलैंड और वेल्स की जातियों से मिलती-जुलती थीं। ब्रिटनों और ऐंग्लो-सैक्सनों की बहुत सी झडपें हुई और धीरे-धीरे ऐंग्लो-सैक्सनों के ब्रिटनों को इंग्लैण्ड से बाहर धकेल दिया।

 इन्हें भी देखें 
 पुरानी अंग्रेज़ी
 जर्मैनी भाषा परिवार
 इंग्लैंड का इतिहास
 नॉर्मन

 सन्दर्भ 

श्रेणी:इंग्लैंड का इतिहास
श्रेणी:प्राचीन जर्मैनी जातियाँ
श्रेणी:हिन्दी विकि डीवीडी परियोजना
पश्चिमी क्षेत्र

thumb|230px|पहली सदी ईसा-पूर्व में चीनी दृष्टिकोण से पश्चिमी क्षेत्रों का नक़्शा
पश्चिमी क्षेत्र या षीयू (चीनी भाषा: 西域) तीसरी सदी ईसा-पूर्व से आठवी सदी ईसवी तक लिखे गए चीनी ग्रंथों में मध्य एशिया को कहा जाता था। कभी-कभी भारतीय उपमहाद्वीप और मध्य पूर्व के क्षेत्र को भी इसमें शामिल किया जाता था। व्यापार के लिए ऐतिहासिक रेशम मार्ग इन्हीं क्षेत्रों से होकर गुज़रता था। चीन में तंग राजवंश के काल के दौरान प्रसिद्ध यात्री ह्वेन त्सांग इसी क्षेत्र में दाख़िल हुआ, जिसमें उसने भारत को भी सम्मिलित किया। अपनी वापसी पर उसने "पश्चिमी क्षेत्र का महान तंग वर्णन" नामक ग्रन्थ लिखा।

 इन्हें भी देखें 
 ह्वेन त्सांग
 पश्चिम की यात्रा
 मध्य एशिया
 भारतीय उपमहाद्वीप
 चीन के राजवंश

श्रेणी:चीन का इतिहास
श्रेणी:हिन्दी विकि डीवीडी परियोजना
निरालम्ब स्वामी

यतीन्द्रनाथ वन्द्योपाध्याय (निरालम्ब स्वामी ; 19 नवम्बर 1877 – 5 सितम्बर 1930) भारत के एक महान स्वतंत्रता सेनानी एवं क्रांतिकारी थे। बाद में वे संन्यासी बन गए।

श्रेणी:हिन्दू गुरू
काली घटा (1980 फ़िल्म)

काली घटा (अंग्रेजी: Black cloud) 1980 में वेद राही लिखित, निर्मित एवं निर्देशित हिन्दी भाषा की फ़िल्म है। इस रूमानी एवं रोमांचक फ़िल्म के प्रमुख कलाकार शशि कपूर एवं रेखा तथा सहायक कलाकार नासिर हुसैन, ए के हंगल, डैनी डेंज़ोंग्पा, जगदीप, अरुणा ईरानी एवं ललिता पवार है| इसमें संगीत लक्ष्मीकांत-प्यारेलाल ने दिया तथा गीतकार आनंद बख्शी है|

 चरित्र 
 मुख्य कलाकार 
 शशि कपूर — प्रेम
 रेखा — रेखा/रश्मी, दुहरी भूमिका
 नासिर हुसैन — रायबहादुर सत्पाल सिंह
 ए के हंगल — दीवान
 डैनी डेंज़ोंग्पा — किशोर
 जगदीप — बावर्ची
 अरुणा ईरानी — पिंकी
 ललिता पवार — अम्बु, घरबारी
 इन्दर कुमार
 उर्मिला भट
 एम.बी. शेट्टी
 जानकीदास
 पिंचू कपूर
 राज मेहरा
 राजकुमार
 हीरालाल

 दल 
 निर्देशन — वेद राही
 कथा — वेद राही
 निर्माण — वेद राही
 निर्माण संस्था — शिवालिक पिक्चर्स
 संपादन — सुभाष गुप्ता
 छायांकन — के जी
 कला निर्देशन — सुधेंदु रॉय
 नृत्य निर्देशन — किरण कुमार, ऑस्कर, रॉबर्ट, सुरेश भट, विजय
 संगीत — लक्ष्मीकांत-प्यारेलाल
 गीत — आनंद बख्शी
 पार्श्वगायन — आशा भोसले, मोहम्मद रफ़ी, लता मंगेशकर, हेमलता

 संगीत 
सभी गीत के गीतकार आनंद बख्शी तथा संगीतकार लक्ष्मीकांत-प्यारेलाल है|
गीत गायक समय"ओ पिया बहरूपिया"  आशा भोसले  4:40"काली घटा छाई प्रेम ऋत आई"  मोहम्मद रफ़ी  5:10"काली घटा छाई प्रेम ऋत आई"  लता मंगेशकर  5:15"जानेवालों का ग़म"  मोहम्मद रफ़ी  4:50"तू चलीआ मेरी महबूबा"  मोहम्मद रफ़ी, आशा भोसले  4:55"नयनों की खिड़की दिल का झरोखा"  आशा भोसले  5:00"मोहब्बत एक वादा है"  आशा भोसले, हेमलता  8:55

 बाहरी कड़ियाँ 
 

श्रेणी:बॉलीवुड
श्रेणी:1980 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
हेल-बॉप धूमकेतु

हेल-बॉप धूमकेतु (औपचारिक नाम C/1995 O1) कई दशकों में देखा गया सबसे चमकदार, २०वीं सदी का सबसे अधिक अवलोकित किया गया और नग्न आँखों से रिकार्ड १८ महीने तक देखा गया धूमकेतु है | हेल-बॉप धूमकेतु २३ जुलाई १९९५ में सूर्य से वृहत दूरी पर खोजा गया था, उम्मीद है कि जब यह पृथ्वी के करीब से होकर गुजरेगा तब यह काफी चमकदार होगा | हालांकि किसी भी कोण से सटीकता के साथ धूमकेतु कि चमक की भविष्यवाणी करना बहुत मुश्किल है |

श्रेणी:धूमकेतु
राष्ट्रीय परीक्षण और अंशशोधन प्रयोगशाला प्रत्यायन बोर्ड

राष्ट्रीय परीक्षण और अंशशोधन प्रयोगशाला प्रत्यायन बोर्ड (अंग्रेजी: National Accreditation Board for Testing and Calibration Laboratories; एनएबीएल), भारत सरकार के विज्ञान और प्रौद्योगिकी विभाग के अंतर्गत एक स्वायत्त निकाय है जिसका पंजीकरण संस्था पंजीकरण अधिनियम-1860 के तहत किया गया है।
 
एनएबीएल को मुख्यत: सरकार, उद्योग संघों और उद्योगों को परीक्षण और अंशशोधन प्रयोगशालाओं की गुणवत्ता और तकनीकी क्षमता का आकलन किसी तीसरे पक्ष से करवाने की एक योजना उपलब्ध कराने के उद्देश्य के साथ स्थापित किया गया है। भारत सरकार ने एनएबीएल को परीक्षण और अंशशोधन प्रयोगशालाओं के एकमात्र प्रत्यायन निकाय के रूप में अधिकृत किया है।

 सन्दर्भ 

 बाहरी कड़ियाँ 
 एनएबीएल का आधिकारिक जालस्थल
अकबर शाह द्वितीय

150px|right|thumb|अकबर शाह द्वितीय
अकबर द्वितीय (22 अप्रैल 1760 - 28 सितंबर 1837) को भी अकबर शाह द्वितीय के रूप में जाना जाता है, भारत के अंतिम द्वितीय मुगल सम्राट थे। उन्होंने 1806-1837 तक शासन किया। वह शाह आलम द्वितीय के दूसरे पुत्र और बहादुर शाह ज़फ़र के पिता थे।

अकबर द्वितीय को ही अकबर शाह द्वितीय के नाम से जाना जाता हैं।अकबर द्वितीय का जन्म 22 अप्रैल 1760 को मुकुंदपुर में हुआ था जब उनके पिता शाह आलम द्वितीय दिल्ली से भाग गए थे और पूरे भारत में थे और वापस सम्राट बनने का सपना देख रहे थे। 1781 में होने वाले वारिस का दर्जा प्राप्त हुआ। और अकबर द्वितीय को मुगल सम्राट का वारिस घोषित किया गया। 1788 में गुलाम कादिर ने दिल्ली पर हमला किया और उसने सभी मुगल राजकुमार और राजकुमारियों को डांस करने के लिए मजबूर किया जिसमें अकबर द्वितीय भी शामिल थे कई और नदी में कूद गई जिसे अपनी जान बचा सके। मराठा सरदार महादजी शिंदे ने जल्द ही आकर गुलाम कादिर को खत्म कर दिया और एक बार फिर मुगल सम्राट का आलम को बचा लिया। 1806  के बाद में उनको मुगल गददी प्राप्त हुई और उन्होंने 1837 तक मुगल सम्राट के रूप में शासन किया। उन्होंने एक हिंदू मुस्लिमों को एक करने के लिए एक नया तयोहार मनाना शुरू किया जिसको फूल वालों की सैर कहा जाता है और वह आगे चलकर उनके पुत्रों ने भी इस त्यौहार को बनाना चालू रखा और आज तक दिल्ली में त्योहार मनाया जाता है। 1835 में ब्रिटिश ईस्ट इंडिया कंपनी ने सम्राट का अपमान करने के लिए उनके नाम के सिक्के चलाना बंद कर दिया इस बात को लेकर काफी नाराज हो गए परंतु कि उन्होंने अंग्रेजों के साथ एक से कर ली थी जिसके तहत साम्राज्य का सारा कारोबार ईस्ट इंडिया कंपनी के हाथ में था इसलिए उन्होंने राजा राममोहन राय को इंग्लैंड भेजा इस बात की दरखास्त करें और मुगल सम्राट के वहां से वहां की महारानी ने इस बात से साफ इंकार कर दिया और इस कारण से दिल बहुत ही दुखी हो अंत में निजाम हैदराबाद के नवाब ने भी सम्मान करना छोड़ दिया।वह मिजा फखरू को गददी पर देखना चाहते थे परंतु वजीर और कई सारे मंत्रियों को कहने पर बहादुर शाह जिनहे बहादुर शाह जफर नाम से भी जानते हैं और बहादुर शाह जफर को गददी दिलाई। जफर 1837 में मुगल सम्राट बने और अंतिम मुगल सम्राट के रूप में जाने जाते हैं 1857 में उनकी गद्दी खत्म कर दी गई और उनको बर्मा भेज दिया गया जहां 1862 में उनकी मृत्यु हो गई।इस तरह 332 सालों से चले आये मुगल साम्राज्य का अंत 1857 में हो गया।

शासन
अकबर द्वितीय मुग़ल वंश का 18वाँ बादशाह था। वह शाहआलम द्वितीय का पुत्र था। उसका शासनकाल 1806-1837 ई. तक रहा। उसी के शासन के दौरान 1803 ई. में दिल्ली पर भी उनका क़ब्ज़ा हो गया।

सन्दर्भ

श्रेणी:मुगल बादशाह
श्रेणी:18वीं सदी में जन्मे लोग
जल घड़ी

thumb|Ancient Persian clock
300px|right|thumb|जल घडी बनाने की एक सरल योजना 
300px|right|thumb|अल-जजारी का 'गज-घड़ी' 

जल घड़ी (water clock या clepsydra) एक समयमापक युक्ति है जिसमें समय मापन के लिये किसी द्रव के नियंत्रित प्रवाह का सहारा लिया जाता है। विभिन्न सभ्यताओं में इनका उपयोग प्राचीन काल से ही हो रहा था।
 बाहरी कड़ियाँ 
 NIST: A Walk Through Time
 Egypt's Water Clock
 A Brief History of Clocks: From Thales to Ptolemy
 The Clock of Flowing Time in Berlin
 The Indianapolis Children's Museum Water Clock
 Nanaimo, BC Water Clock
 Rees's Universal Dictionary article on Clepsydra, 1819
 Bernard Gitton's Time-Flow Clocks
 The Royal Gorge Bridge Water Clock
 Shockwave-Applet: Ctesibius Waterclock

श्रेणी:समय मापन
श्रेणी:जल घड़ियाँ
पश्चिम की यात्रा

230px|thumb|वानर-राज सुन वुकौंग (उपन्यास की एक प्रति के चित्रण में)
पश्चिम की यात्रा (चीनी: 西遊記) चीनी साहित्य के चार महान प्राचीन उपन्यासों में से एक है। इसका प्रकाशन मिंग राजवंश के काल में सन् 1590 के दशक में बेनाम तरीक़े से हुआ था। बीसवी सदी में इसकी लिखाई और अन्य तथ्यों की जाँच करी गई और इसे लिखने का श्रेय वू चॅन्गॅन (吴承恩, 1500-1582) नामक लेखक को दिया गया। इसकी कहानी प्रसिद्ध बौद्ध भिक्षु ह्वेन त्सांग की भारत की यात्रा पर आधारित है।

ह्वेन त्सांग तंग राजवंश के काल के दौरान "पश्चिमी क्षेत्रों" (जिनमें भारत शामिल है) के दौरे पर बौद्ध सूत्र और ग्रन्थ लेने आये थे। इस उपन्यास में दिखाया गया है कि महात्मा बुद्ध के निर्देश पर गुआन यिन नामक बोधिसत्त्व (एक जागृत आत्मा) ने ह्वेन त्सांग को भारत से धार्मिक ग्रन्थ लाने का कार्य सौंपा। साथ ही उन्होंने ह्वेन त्सांग को शिष्यों के रूप में तीन रक्षक दिए: सुन वुकौंग (एक शक्तिशाली वानर), झू बाजिए (एक आधा इंसान - आधा सूअर जैसा प्राणी) और शा वुजिंग (एक भैंसे की प्रवृति वाला योद्धा)। इस उपन्यास का मुख्य पात्र सुन वुकौंग (वानर) है और कभी-कभी इस कहानी को "बन्दर की कहानी", "बन्दर देव की कहानी" या सिर्फ़ "बन्दर" भी कहा जाता है। बहुत से विद्वानों का मानना है कि सुन वुकौंग की प्रेरणा वास्तव में हनुमान के चरित्र से हुई है।Jenner, W.J.F. (1984). Journey to the West, volume 4.

इस उपन्यास का बहाव ऐसा है कि इसमें इन यात्रियों का भारत के निटक आते जाना जागृति और पुण्य के निकट आते जाने के समान दिखाया गया है।

 इन्हें भी देखें 
 पश्चिमी क्षेत्र
 ह्वेन त्सांग

 सन्दर्भ 

श्रेणी:चीन का साहित्य
श्रेणी:चीन का इतिहास
श्रेणी:हिन्दी विकि डीवीडी परियोजना
लान्झू

thumb|230px|लान्झू शहर का एक दृश्य
लान्झू (चीनी: 兰州, अंग्रेज़ी: Lanzhou) चीन के गांसू प्रान्त की राजधानी और उस प्रांत का सबसे बड़ा शहर है। इसकी जनसँख्या सन् 2008 में लगभग 33 लाख मापी गयी थी। इस नगर के उत्तर और दक्षिण में पहाड़ स्थित हैं और शहर ह्वांगहो नदी के किनारे बसा हुआ है। गर्मियों में यहाँ का तापमान आम तौर पर 30°सेंटीग्रेड से कम ही रहता है और सर्दियों में -10°सेंटीग्रेड तक गिर जाता है। इतनी सर्दी के बावजूद यहाँ पर मौसम इतना शुष्क है कि बर्फ़ बहुत कम पड़ती है।

 इन्हें भी देखें 
 गांसू

श्रेणी:गांसू
श्रेणी:गांसू के शहर
श्रेणी:चीन के शहर
श्रेणी:चीन के नगर
ख़ंजर (१९८० फ़िल्म)

ख़ंजर १९८० में आत्माराम द्वारा निर्मित एवं निर्देशित हिंदी भाषा की फ़िल्म है| इस रोमांचक एवं आपराधिक फ़िल्म में नवीन निश्चल प्रमुख कलाकार तथा रीना रॉय, सुरेश ओबेरॉय, अमज़द खान, जयश्री टी, महमूद, रीटा भादुड़ी, शेखर कपूर, के.एन. सिंह, जानकीदास, जीवन, मुराद एवं सज्जन सहायक कलाकार है| नितिन मंगेश ने इसमें संगीत दिया तथा गीत माया गोविन्द ने लिखे हैं|

कथा आपराधिक जाँच में एक खंजर व उसके अभिरक्षक से संबंधित लोगों की रहस्यात्मक हत्याओं के विषय में है|

 संक्षेप 
प्रकाश (नवीन निश्चल) नामक एक पुस्ताकालयाध्यक्ष अपनी बेटी के साथ रहता है| एक दिन उसका पुराना मित्र तथा जासूस कैप्टेन उस्मान (सुरेश ओबेरॉय) उसे मिल एक डायरी व खंजर दे कर उन्हें सुरक्षित रखने कहता है| उन्हें देते उस्मान बताता है कि वे एक आपराधिक जाँच से संबंधित हैं तथा 
एक गिरोह इनके लिए उसका पीछा कर रहा है| कुछ समय बाद प्रकाश को उस्मान की ह्त्या का समाचार मिलता है| एक अंजान व्यक्ति उसे डायरी व खंजर के विषय में फोन पर बात करता है| कुछ दिन बाद प्रीती (रीना रॉय) नामक लड़की प्रकाश से मिल, उसके साथ हुए डायरी व खंजर के बारे में जानने का प्रयत्न करती है| उसकी हरकतें देख प्रकाश उस्मान की डायरी, खंजर, उस्मान की ह्त्या व 
प्रीती की हरकतें पुलिस से सविस्तार बताता है| वे उसे प्रीती से अपने गिरोह के विषय में पता करने की सलाह देते है| प्रकाश के पूछने पर प्रीती बताती है के वह यह सब प्रिंस (अमज़द खान) के कहने पर कर रही है| इधर प्रीती के विषय जान प्रिंस उसकी ह्त्या करवाता है| कुछ दिन बाद रमेश (शेखर कपूर), प्रकाश की छोटी बहन ज्योति (रीटा भादुड़ी) का पति, की भी ह्त्या होती है| ये सभी रहस्यात्मक हत्याएं उसके पास के खंजर से संबंधित जान प्रकाश चिंतित होता है| अपने जादूगर मित्र जगत (महमूद) तथा रसवंती (जयश्री टी) के साथ वह उदयगढ़ के स्वामीजी (अमज़द खान) से इस विषय में पता करने जाता है| इसपर खंजर व हत्याओं का रहस्य और उलझता है| कुछ रोमांचक घटनाओं के बाद खंजर का रहस्य सुलझ जाता है|

 मुख्य कलाकार 
 नवीन निश्चल — प्रकाश
 रीना रॉय — निशा/प्रीती
 सुरेश ओबेरॉय — कैप्टेन उस्मान
 अमज़द खान — प्रिंस/स्वामीजी
 जयश्री टी — रसवंती
 महमूद — जगत
 रीटा भादुड़ी — ज्योति
 शेखर कपूर — रमेश
 के.एन. सिंह
 गौरी वर्मा
 जानकीदास
 जीवन
 मानेक ईरानी
 मुराद
 मृदुला
 राजा दुग्गल
 सज्जन
 सुंदर तनेजा

 दल 
 निर्देशन — आत्माराम
 कथा — राम गोविंद
 पटकथा — राम गोविंद
 संवाद — राम गोविंद
 निर्माण — आत्माराम
 निर्माण संस्था — गुरुदत्त फ़िल्म्स
 संपादन — ई.जी. शिंदे
 छायांकन — के.आर. मूर्ति, युसूफ
 कला निर्देशन — एल.जी. पाटिल
 वस्त्राभिकल्पना — लीना शाह, मणि राबड़ी
 समरकला निर्देशन — रवि खन्ना
 नृत्य निर्देशन — कमल
 पार्श्व संगीत — अनिल मोहिले, अरुण पौडवाल
 संगीत निर्देशन — नितिन मंगेश
 गीत — माया गोविंद
 पार्श्वगायन — अंजली, आरती मुखर्जी, अज़ीज़ नाज़ा, जसपाल सिंह, महमूद, उषा टिमोथी

 संगीत 
सभी गीत माया गोविंद ने लिखे तथा संगीत नितिन मंगेश ने दिया है|
गीत गायक समय"तुम मेरी ज़िंदगी हो" (एकल)  आरती मुखर्जी  6:00"तुम मेरी ज़िंदगी हो" (युगल)  जसपाल सिंह, आरती मुखर्जी  5:00"तेरी निगाह खंजर"  अज़ीज़ नाज़ा  3:55"देखो मेरा ये जंतर मंतर"  महमूद, अंजलि  3:00"ज़िंदा हूँ मगर ज़िंदा हूँ नहीं"  आरती मुखर्जी  5:05"लो हम आ गये हैं फिर तेरे दर"  अज़ीज़ नाज़ा  4:50"होनोलूलू से आई हूँ मैं"  उषा टिमोथी  5:05

 सन्दर्भ 

 बाहरी कड़ियाँ 
 

श्रेणी:बॉलीवुड
श्रेणी:1980 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
स्तानिस्लाव लॅम

thumb|230px|1966 में खींची गई स्तानिस्लाव लॅम की तस्वीर
स्तानिस्लाव लॅम (पोलिश भाषा: Stanisław Herman Lem, जन्म: 12 सितम्बर 1921, मृत्यु: 27 मार्च 2006) पोलैंड के एक प्रसिद्ध लेखक थे, जिन्होनें विज्ञान कथा साहित्य, दर्शनशास्त्र और तन्ज़ के क्षेत्रों में कई रचनाएँ प्रकाशित कीं। उनकी किताबों को 14 भाषाओँ में अनुवादित किया गया है और उनकी कुल मिलकर 2.7 करोड़ प्रतियाँ बिक चुकी हैं।Stanislaw Lem 1921 - 2006 . Obituary at Lem's official site उनका सब से मशहूर उपन्यास सन् 1961 में प्रकाशित होने वाले सोलारिस था, जिसपर आधारित तीन फ़िल्में बन चुकी हैं।

 जीवनी 
स्तानिस्लाव लॅम का जन्म 1921 में पोलैंड के ल्विव (Lviv) शहर में हुआ था। वे सबरीना वोलर और सैमुएल लॅम के पुत्र थे। सैमुएल लॅम स्वरग्रंथि के विशेषज्ञ और ऑस्ट्रो-हंगेरियाई सेना में चिकित्सक थे। उनकी परवरिश एक इसाई रोमन कैथोलिक की तरह की गई, लेकिन आगे चलकर उन्होंने अपने आप को एक भगवान में न मानने वाला नास्तिक घोषित कर दिया। उन्होने कहा के "इस दुनिया में इतना दुख-दर्द है कि मैं नहीं मानना चाहता कि किसी ने जान-बूझकर इसे बनाया होगा।" द्वितीय विश्वयुद्ध में पोलैंड पर जर्मन क़ब्ज़ा हो गया। लॅम का परिवार यहूदी जड़े रखता था और जर्मनी की नाट्ज़ी सरकार उस ज़माने में यहूदियों को मार रही थी। लॅम ने नकली काग़ज़ात के ज़रिये ज़िन्दगी बसर की।Stanislaw Lem: Chance and Order , autobiographical essay, The New Yorker 59 (30 जनवरी 1984) 88-98] उन्होने एक कार-मिस्त्री का काम किया और जर्मनी के विरुद्ध अंदरूनी झड़पों में भी योगदान दिया। युद्ध के अंत में लॅम परिवार क्राकोव (Kraków) शहर जा बसा और वहाँ अपने पिता के ज़ोर देने पर लॅम ने यागिएलोनी विश्वविद्यालय (Uniwersytet Jagielloński) में डाक्टरी पढ़ी। वे सेना में चिकित्सक नहीं बनाना चाहते थे, इसलिए उन्होने अपने कुछ इम्तिहान जान-बूझकर फ़ेल कर दिए। उन्होंने एक वैज्ञानिक संस्थान में अनुसन्धान सहायक के रूप में काम करना शुरू कर दिया और अपने फ़ुर्सत के समय में कहानियाँ भी लिखे लगे।

उन दिनों में सोवियत संघ में जोसेफ़ स्टालिन का राज था और पोलैंड सोवियत संघ के गुट में था। स्टालिन की नीतियाँ सख़्त थीं और हर किताब के छपने से पहले सरकार की मंज़ूरी लेना आवश्यक था। सन् 1956 के बाद स्टालिनवाद की सख़्ती समाप्त हुई। 1956 से लेकर 1968 तक स्तानिस्लाव लॅम ने 17 किताबें पूरी करीं, जिनसे इन्हें देश-विदेश में ख्याति मिली। इनकी सब से प्रसिद्ध पुस्तकें "सोलारिस" (Solaris, 1961), "मालिक की आवाज़" (His Master's Voice, 1968) और "फ़ीयासको" (Fiasco, 1987) हैं।

लॅम की मृत्यु 84 वर्षों की आयु पर क्राकोव में 27 मार्च 2006 को हृदय रोग से हुई।

 इन्हें भी देखें 
 सोलारिस (उपन्यास)
 विज्ञान कथा साहित्य

 सन्दर्भ 

श्रेणी:पोलैंड के लेखक
श्रेणी:विज्ञान कथा लेखक
श्रेणी:हिन्दी विकि डीवीडी परियोजना
श्रेणी:पोलिश उपन्यासकार
श्रेणी:पोलैंड के लोग
सोलारिस (उपन्यास)

thumb|230px|कथा में सोलारिस समुद्र से पूरा ढका दो सूर्यों वाला एक ग्रह था (एक सूर्य लाल था और दूसरे का रंग नीला)
सोलारिस (अंग्रेज़ी: Solaris) सन् 1961 में पोलिश विज्ञान कथा लेखक स्तानिस्लाव लॅम द्वारा लिखा गया एक उपन्यास है, जिसमें मनुष्यों और एक अमानुष जीव के बीच सम्पर्क और प्रकारांतर से इस सम्पर्क की निष्फलता को दिखाया गया है।

इस काल्पनिक कथा में मनुष्य 'सोलारिस' नामक एक ग्रह का अध्ययन कर रहे हैं। वे ग्रह के इर्द-गिर्द कक्षा में परिक्रमा करते एक बड़े अंतरिक्ष यान को अड्डा बनाकर उसमें रह रहे हैं। उस ग्रह पर एक समुद्र फैला हुआ है जिसमें अजीब-अजीब सी चीज़ें होती रहतीं हैं, जैसे कभी विचित्र आकार के तैरते हुए द्वीप बन जाते हैं। धीरे-धीरे इस बात का खुलासा होता है कि पूरा ग्रह ही एक जीवित 'प्राणी' है। जिस तरह से मनुष्य उस पर शोध कर रहे हैं, वैसे ही वह मनुष्यों पर शोध आरम्भ कर देता है। उसमें मनुष्यों के विचारों को पढ़ने और उनके डरों और आशाओं को भांपने की क्षमता है। एक-एक कर के वह यान के सभी वैज्ञानिकों के विचारों से खिलवाड़ करता रहता है। मुख्य पात्र (क्रिस कॅल्विन) की एक प्रेमिका थी जिसकी मृत्यु हो चुकी थी। सोलारिस उसी रूप की एक स्त्री को यान पर प्रकट कर देता है, जिस से उस नायक को गहरे असमंजस से गुज़रना पड़ता है।

 फ़िल्में 
सोलारिस पर आधारित तीन फ़िल्में बन चुकीं हैं:
 1968 में सोवियत संघ में टेलिविज़न के लिए बनी फिल्म, जिसका निर्देशन बोरिस निरेन्बर्ग ने किया था।Video clip with English subtitles.Video clip with German subtitles.
 1972 में सोवियेत संघ में ही आन्द्रेइ तार्कोव्स्की (Андрей Тарковский) द्वारा निर्देशित फिल्म। इसने 1972 के कान फ़िल्मोत्सव में "ग्रां प्री" (Grand Prix) पुरस्कार जीता था।
 2002 में अमेरिका में स्टीवन सोडरबर्ग (Steven Soderbergh) द्वारा निर्देशित फिल्म।

 इन्हें भी देखें 
 स्तानिस्लाव लॅम
 विज्ञान कथा साहित्य
 आन्द्रेइ तार्कोव्स्की

 सन्दर्भ 

श्रेणी:विज्ञान कथा उपन्यास
श्रेणी:हिन्दी विकि डीवीडी परियोजना
श्रेणी:काल्पनिक जीवित ग्रह
फ़्रैंक हर्बर्ट

thumb|230px|सन् १९७८ में ली गई फ्रैंक हर्बर्ट की तस्वीर
फ़्रैंक्लिन पैट्रिक हर्बर्ट, जूनियर (अंग्रेज़ी: Franklin Patrick Herbert, Jr, जन्म: ८ अक्टूबर १९२०, मृत्यु: ११ फ़रवरी १९८६) एक अमेरिकी विज्ञान कथा लेखक थे। उन्होंने बहुत सी छोटी कहानियाँ और उपन्यास लिखें। उनकी सब से प्रसिद्ध रचनाएँ "ड्यून" (Dune) और उसकी कहानी को जारी रखने वाले पाँच और उपन्यास थे। ड्यून की गाथा हज़ारों साल लम्बी एक कहानी है जिसमें विज्ञान, धर्म, राजनीति और पार्यावरण के तत्वों से बनी एक पृष्ठभूमि पर बड़े पैमाने पर जूझते हुए गुटों का सिलसिला दिखाया गया है। ड्यून विश्व का सब से ज़्यादा बिकने वाला विज्ञान कथा उपन्यास है और इस शैली में चोटी का उपन्यास माना जाता है।

 जीवनी 
फ़्रैंक हर्बर्ट का जन्म सन् १९२० में संयुक्त राज्य अमेरिका के वाशिंगटन राज्य के टकोमा शहर में हुआ। इनके माता-पिता का नाम फ़्रैंक्लिन पैट्रिक हर्बर्ट, सीनियर और आइलीन मैकार्थी हर्बर्ट था। १९३९ में उन्होंने अपनी उम्र के बारे में झूठ बोलकर 'ग्लॅन्डेल स्टार' नामक अख़बार में पत्रकार की नौकरी ले ली। द्वितीय विश्वयुद्ध छिड़ने पर उन्होंने छह महीने तक अमेरिकी नौसेना में फ़ोटोग्रैफ़र का काम किया, लेकिन स्वास्थ्य-सम्बन्धी कारणों से उन्हें नौसेना छोड़ने की अनुमति मिल गई। उन्होंने फ़्लोरा पार्किन्सन नामक स्त्री से शादी करी और उनकी एक बच्ची भी हुई, लेकिन कुछ ही सालों में तलाक़ हो गया। हालांकि बचपन में उनकी परवरिश एक ईसाई कैथोलिक की तरह हुई थी, युवा होकर उन्होंने बौद्ध धर्म अपना लिया।

युद्ध के बाद उन्होंने वाशिंगटन विश्वविद्यालय में सृजनात्मक लेखन की एक कक्षा की जिसमें उनकी मुलाक़ात अपनी दूसरी होने-वाली पत्नी, बॅवर्ली ऐन स्टुअर्ट, से हुई। दोनों कहानियाँ लिखकर पत्रिकाओं को बेचते थे। शादी के बाद उनके दो बेटे पैदा हुए, जिनके नाम ब्रायन पैट्रिक हर्बर्ट और ब्रूस कैल्विन हर्बर्ट हैं।

१९५५ में उन्होंने अपना पहला "समुद्र में अझ़दहा" (The Dragon in the Sea) नामक उपन्यास प्रकाशित किया। १९५९ में उन्होंने ड्यून लिखने के लिए सामग्री एकत्रित करनी शुरू कर दी। "ड्यून" शब्द का अर्थ "रेगिस्तानी टीला" होता है और इसकी प्रेरणा उनको ओरेगोन में स्थित एक रेगिस्तान के टीलों में मिली। ड्यून को पूरा करने में उन्हें छह साल लगे। इसे बीस प्रकाशकों ने छपने से मन कर दिया। एक ने तो यह भी कहा कि "हो सकता है कि मैं इस (इसे अस्वीकृत करके) दशक कि सबसे बड़ी ग़लती कर रहा हूँ, मगर ..."। चिल्टन (Chilton) नाम की एक प्रकाशन कंपनी, जो ज़्यादातर गाड़ी की मरम्मत के लिए इस्तेमाल होने वाली कुंजियाँ बनती थी, ड्यून छपने को राज़ी हो गई। उन्होंने फ़्रैंक हर्बर्ट को ७,५०० डालर की आरंभिक राशि दी। किताब छपी और सराही गई। इसे १९६५ में विज्ञान कथा का प्रसिद्ध नॅब्युला पुरस्कार और १९६६ में उतना ही प्रसिद्ध ह्यूगो पुरस्कार मिला। इस उपन्यास और इसकी उत्तर कथाओं की ख्याति तब से धीरे-धीरे बढ़ती चली गई।

१९७४ में उनकी पत्नी को कैंसर के लिए इलाज करवाना पड़ा। हालांकि वह दस और साल जीवित रहीं, लेकिन उनका स्वास्थ्य उसके बाद कच्चा ही रहा। उनके देहांत के बाद फ़्रैंक हर्बर्ट ने १९८५ में टरीसा शैकल्फ़ोर्ड से विवाह किया। १९८६ में उनका स्वयं कैंसर के लिए इलाज चल रहा था जब उनकी मृत्यु फेंफडों में रक्त-प्रवाह की रूकावट से हो गई।

 इन्हें भी देखें 
 ड्यून (उपन्यास)
 विज्ञान कथा साहित्य

 सन्दर्भ 

श्रेणी:अमेरिकी लेखक
श्रेणी:विज्ञान कथा लेखक
श्रेणी:अमेरिकी बौद्ध
श्रेणी:हिन्दी विकि डीवीडी परियोजना
फ़िर वही रात (1980 फ़िल्म)

फ़िर वही रात 1980 में एन.एन.सिप्पी निर्मित डैनी डेंज़ोंग्पा निर्देशित हिन्दी भाषा की फ़िल्म है| डैनी द्वारा निर्देशित यह एक मात्र फ़िल्म है| इस भयभीत व सनसनी फ़िल्म के प्रमुख कलाकार किम व राजेश खन्ना, एक मनोवैज्ञानिक पात्र, तथा अरुणा ईरानी, ललिता पवार, जगदीप, डैनी डेंज़ोंग्पा, ए के हंगल, सुरेश ओबेरॉय, शशिकला, मुकरी व शुभा खोटे सहायक कलाकार है|

 संक्षेप 
 चरित्र 
 मुख्य कलाकार 
 राजेश खन्ना — डॉ॰ विजय, मनोवैज्ञानिक
 किम — आशा
 अरुणा ईरानी — शोभा
 जगदीप — कृपाचन्द रेश्वानी
 डैनी डेंज़ोंग्पा — अशोक
 ए के हंगल — विश्वनाथ
 ललिता पवार — छात्रावास संरक्षक
 शशिकला — आंटी
 सुरेश ओबेरॉय — पुलिस इंस्पेक्टर
 भगवान — गेंडामल
 ललिता कुमारी — कृद्ध रोगी
 ओम शिवपुरी
 तमन्ना
 मनमौजी
 मुकरी
 मोहन चोटी
 राजदीप
 शुभा खोटे
 सुंदर

 दल 
 निर्देशन — डैनी डेंज़ोंग्पा
 निर्माण — एन.एन. सिप्पी
 संगीत निर्देशन — राहुल देव बर्मन
 गीत — मजरुह सुल्तानपुरी
 पार्श्वगायन — आशा भोसले, किशोर कुमार, लता मंगेशकर, मोहम्मद रफ़ी, सुषमा श्रेष्ठा

 संगीत 
सभी गीत मजरुह सुल्तानपुरी ने लिखे तथा संगीत राहुल देव बर्मन ने दिया है|
गीत गायक"आगए यारों जीने के दिन"  मोहम्मद रफ़ी, समूह"छलकाओ झूमके पैमाना "  किशोर कुमार, समूह"देखो इधर देखो"  किशोर कुमार, आशा भोंसले, सुषमा श्रेष्ठा"फिर वही रात"  आशा भोंसले"बिंदिया तरसे कजरा बरसे"  लता मंगेशकर"संग मेरे निकले थे साजन"  किशोर कुमार, लता मंगेशकर, समूह

 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 सन्दर्भ 

 बाहरी कड़ियाँ 
 

श्रेणी:बॉलीवुड
श्रेणी:1980 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
कैथरीन (फ्रांस की महारानी)

300px|right|thumb| फ्रांस की महारानी कैथरीन 
कैथरीन (Catherine de' Medici) मूलत: इटालियन थी, जिसकी बचपन में माता-पिता के मर जाने के कारण शिक्षा दीक्षा एक मठ में हुई थी। राजनीतिक कारणों से 14 वर्ष की अवस्था में ही 1533 ई0 में उसका विवाह आर्लियन के डयूक से हुआ जो पीछे हेनरी द्वितीय के नाम से शासक हुए। जब दस बरस तक उसे कोई संतान नहीं हुई तो राजदरबार में तलाक की चर्चा होने लगी थी पर शीघ्र ही संतानवती होने पर बात दब गई। 1552 ई0 में जब हेनरी को मेत्स के युद्ध में जाना पड़ा तो सीमित अधिकारों के साथ वह राज की अभिभाविका बनाई गई और वह अपने बेटे फ्रैंसिस द्वितीय के शासक होने के बाद भी अभिभाविका बनी रही। 1560 में फ्रैंसिस की मृत्यु हो जाने पर अपने द्वितीय पुत्र चार्ल्स नवम की ऊनवयस्कता की अवधि में वह उसकी संरक्षिका (रीजेंट) रहीं और धर्मयुद्ध के बीस बरसों के बीच उसने अपना प्रभुत्व बनाए रखा आरंभ में उसने कैथोलिक और प्रोटेस्टेंटों के बीच हो रहे संघर्ष में अपने को तटस्थ बनाए रखने की चेष्टा की। पर स्वाभाव से कैथोलिक होने तथा शक्तिलिप्सा के कारण उसने प्रोटेस्टेंटों के शक्तिशाली होने से रोकने का प्रयास किया किंतु उन्हें अपने दाँवपेंच को बनाए रखने के लिये कुचला भी नहीं। किंतु उसकी कतरव्योंत की यह नीति सफल न हो सकी और एक के बादएक गृह-युद्ध होते गए। चार्ल्स की मृत्यु के पश्चात्‌ उसका प्रभाव घटता गया। 5 जनवरी 1589 को उसकी मृत्यु हुई। 

 बाहरी कड़ियाँ 

 Portraits of Catherine de' Medici (in French).
 Memoirs of Marguerite de Valois Full text at Gutenberg. Retrieved 27 मार्च 2007.

श्रेणी:फ़्रांस का इतिहास
श्रेणी:फ्रांस के शासक
फरफुरल

फरफुरल, एक कार्बनिक यौगिक है जिसे विभिन्न प्रकार के कृषि उपोत्पादों जैसे कि मकई के बालों, जई, गेहूं के चोकर और लकड़ी के बुरादे आदि से प्राप्त किया जाता है। फरफुरल शब्द लतीनी शब्द फरफुर , से आता है जिसका अर्थ भुसी या चोकर होता है।

फरफुरल एक ऐरोमैटिक एल्डिहाइड है, जिसके छल्ले की संरचना दाएं हाथ पर दी गयी है। इसका रासायनिक सूत्र, OC4H3CHO है। यह एक रंगहीन तैलीय द्रव पर हवा के संपर्क में आने पर शीघ्रता से पीले रंग का हो जाता है, इसकी गंध बादाम के समान है।
 इतिहास 
फरफुरल का प्रथम पृथ्क्कीकरण 1832 में जर्मन रसायनज्ञ जोहान वोल्फगैंग डोबेराइनर ने किया था, जिन्होने इसका एक छोटा सा नमूना फ़ोर्मिक अम्ल के संश्लेषण के दौरान एक उपोत्पाद के रूप में प्राप्त किया था। उस समय, फ़ोर्मिक अम्ल मृत चींटियों की आसवन प्रक्रिया द्वारा प्राप्त किया जाता था और बहुत संभव है कि, डोबेराइनर द्वारा संश्लेषित नमूनों में चींटियों के शरीर में कुछ पादप अंश रह गये हों। 1840 में, स्कॉटलैंड के रसायनज्ञ जॉन स्टेनहाउस ने पाया कि इस रसायन को विभिन्न कृषि उत्पादों जैसे कि मक्का, जई, चोकर और लकड़ी के बुरादे आदि का तनु सल्फ्यूरिक अम्ल के साथ हुई आसवन प्रक्रिया द्वारा भी प्राप्त किया जा सकता है और इसके लिए आनुभविक सूत्र (C5H4O2) निर्धारित किया। 1901 में, जर्मन रसायनज्ञ कार्ल हैरीस ने फरफुरल की संरचना का पता लगाया। 

सिर्फ इत्र उद्योग में कुछ छुटपुट उपयोग को छोड़कर, फरफुरल 1922 तक एक अपेक्षाकृत अज्ञात रसायन बना रहा। 1922 में क्वेकर ओट्स कंपनी ने जई के छिलकों से बड़े पैमाने पर इसका उत्पादन शुरू किया। आज भी फरफुरल का उत्पादन कृषि उपोत्पादों जैसे कि गन्ने की खोई, मकई के बाल व छिलकों आदि से ही किया जाता है।
 
 गुण 
फरफुरल के भौतिक गुण साथ वाली तालिका में दिये गये हैं। फरफुरल अधिकतर ध्रुवीय कार्बनिक विलायकों में तुरंत घुल जाता है, लेकिन जल और एल्केनों में इसकी घुलनशीलता आंशिक ही होती है। 

रासायनिक, रूप से फरफुरल की सभी रासायनिक क्रियायें अन्य एल्डिहाइड और अन्य ऐरोमैटिक यौगिकों के समान होती हैं। जब इसे 250° सी से ऊपर के तापमान पर गर्म किया जाता है तो यह फुरान और कार्बन मोनोऑक्साइड में विखंडित होता है, कभी कभी विस्फोट के साथ भी। जब इसे अम्ल की उपस्थिति में गर्म किया जाता है तो यह अपरिवर्तनीय ठोस थर्मोसेटिंग राल में बदल जाता है।

 सन्दर्भ 

श्रेणी:कार्बनिक यौगिक
शतवर्षीय युद्ध

सन १३३७ से १४५३ के बीच फ्रांस की राजगद्दी के लिये 'हाउस ऑफ वोलोइस' (House of Valois) और 'हाउस ऑफ प्लान्टाजेन्ट' (House of Plantagenet) के बीच हुए युद्ध को शतवर्षीय युद्ध (Hundred Years' War) कहते हैं। 

 बाहरी कड़ियाँ 

 Jeanne d'Arc. Online University research project.
 The Hundred Years War and the History of Navarre
 Timeline of the Hundred Years War
 Extensive website about Joan of Arc
 The Hundred Years' War (1336–1565) by Dr. Lynn H. Nelson, University of Kansas Emeritus
 The Hundred Years' War information and game
 The Company Of Chivalry: Re-enactment Society at the time of the 100 Years War
 Jean Froissart, "On The Hundred Years War (1337–1453)" from the Internet Medieval Sourcebook

श्रेणी:फ़्रांस का इतिहास
श्रेणी:आंग्ल-फ्रांसीसी युद्ध
श्रेणी:उत्तराधिकार के युद्ध
देवनागरी अंक

देवनागरी लिपि में गिनती के लिए दस अंकों वाली दशमलव आधारित गणना पद्धति का प्रयोग किया जाता है। ये दस अंक भारतीय अंकों के अंतर्राष्ट्रीय रूप के समानांतर प्रचलित हैं। देवनागरी लिपि का प्रयोग करने वाली विभिन्न भाषाओं में ये अंक आम तौर पर प्रयुक्त होते हैं। प्राचीन काल से ही प्रयुक्त इन अंकों को 19वीं सदी के उत्तरार्ध में आधिकारीक दर्जा दिलाने की कोशिश शुरु हुई। भारतीय संविधान ने अनुच्छेद 351 में देवनागरी लिपि में लिखी हिन्दी को तो संघ की राजभाषा घोषित कर दिया किंतु अंक अंतर्राष्ट्रीय ही रखा। 1954 में तत्कालीन राष्ट्रपति राजेंद्र प्रसाद ने अपने संविधान प्रदत्त अधिकार का प्रयोग करते हुए देवनागरी अंक के प्रयोग का अध्यादेश जारी किया। तब से देवनागरी लिपि अंतर्राष्ट्रीय एवं देवनागरी अंकों के साथ भी लिखी जाने लगी।

भारत की आधुनिक लिपियों/भाषाओं के अंक

 अन्तरराष्ट्रीय अंक 0123456789प्रयुक्त क्षेत्र  देवनागरी अंक ०१२३४५६७८९भोजपुरी, संस्कृत, हिन्दी, मराठी, नेपाली आदि कैथी अंक ०૧२३૪૫६७८९भोजपुरीपूर्वी नागरी अंक০১২৩৪৫৬৭৮৯बंगालीअसमिया गुजराती अंक૦૧૨૩૪૫૬૭૮૯गुजराती गुरुमुखी अंक੦੧੨੩੪੫੬੭੮੯पंजाबी ओड़िआ अंक୦୧୨୩୪୫୬୭୮୯ओड़िआ लेप्चा अंक ᱀᱁᱂᱃᱄᱅᱆᱇᱈᱉सिक्किम व भूटान मलयालम अंक൦൧൨൩൪൫൬൭൮൯मलयालमतमिल अंक௦௧௨௩௪௫௬௭௮௯तमिलतेलुगु अंक೦౧౨౩౪౫౬౭౮౯तेलुगुकन्नड अंक೦೧೨೩೪೫೬೭೮೯कन्नड

सन्दर्भ

इन्हें भी देखें
संस्कृत की गिनती
हिन्दी की गिनती
भारतीय अंक प्रणाली
भारतीय अंक

श्रेणी:देवनागरी
राजस्थान की महत्वपूर्ण कला-संस्कृति इकाइयां

राजस्थान की प्रमुख कला संगमरमर के पत्थर से बनने वाली मूर्तियाँ है। संगमरमर पत्थर की मूर्ती कला का उद्गम स्थान अलवर जिले का किशोरी गाँव है। यहाँ के आदिगौड़ ब्राह्मण समाज ने मूर्तीकला को विकसित किया। भारत का सबसे बड़ा मूर्ती बाजार जयपुर मेंं स्थित है। राजस्थान के मकराना(नागौर) में निकलने वाला संगमरमर पत्थर विश्व प्रसिद्ध है जिसे विश्व की कई संस्थाओं ने पुरातात्विक धरोहर के रूप में स्विकार किया है। विश्व प्रसिद्ध आगरा का ताजमहल मकराना के  पत्थर से निर्मित है। 

 राजस्थान की महत्वपूर्ण कला-संस्कृति इकाइयां 

 
नाम, स्थान, स्थापना 
 
राजस्थानी भाषा साहित्य एवं संस्कृति अकादमी, बीकानेर 25 जनवरी 1983
 
Jpvupcoycycycuvuvvuvyoyycc9y

 जयपुर, 19 जनवरी 1986
 
राजस्थान हिन्दी ग्रन्थ अकादमी, जयपुर, 15 जुलाई 1969
 
राजस्थान संस्कृत अकादमी, जयपुर 1981
 
अरबी फारसी शोध संस्थान, टोंक दिसम्बर, 1978
 
राजस्थान सिन्धी अकादमी जयपुर 1979
 
विद्या भवन संस्थान उदयपुर 1931
 
राजस्थान साहित्य अकादमी उदयपुर 23 जनवरी 1958
 
राजस्थान अभिलेखागार बीकानेर 1955
 
रुपायन संस्थान बोरुंदा (जोधपुर) 1960
 
रवीन्द्र रंगमंच जयपुर 15 अगस्त 1963
 
जयपुर कथक केन्द्र जयपुर 1978
 
राजस्थान संगीत नाटक अकादमी जोधपुर 
 
पुरातत्व एवं संग्रहालय विभाग जयपुर 
 
राजस्थान स्कूल ऑफ आर्ट्स जयपुर 1866
 
राजस्थान ललित कला अकादमी जयपुर 1957
 
राजस्थान प्राच्यविद्या प्रतिष्ठान जोधपुर 1950

जवाहर कला केंद्र, जयपुर 8 अप्रैल 1993

राजस्थान उर्दू अकादमी  जयपुर 1 सितम्बर 1976

श्रेणी:राजस्थान
स्थानिक मान

स्थानिक मान पद्धति (place-value notation) या स्थिति-चिह्न (Positional notation) संख्याओं को निरूपित करने की वह प्रणाली जिसमें किसी संकेत (अंक) का मान इस बात पर निर्भर करता है कि संख्या में उस अंक का स्थान कहाँ है। उदाहरण के लिये ३२५ (तीन सौ पचीस) में ५ का स्थानीय मान पांच है किन्तु ५२३ में ५ का स्थानीय मान 'पाँच सौ' है। इस तरह संख्याओं के निरूपण की यह पद्धति रोमन अंक पद्धति आदि अन्य निरूपण पद्धतियों से भिन्न है। स्थानीय मान पर आधारित संख्या निरूपण से बहुत सी अंकगणितीय संक्रियाएँ बहुत सरलता से की जाने लगीं और इस कारण यह पद्धति शीघ्र ही पूरे संसार में अपना ली गयी। 

आजकल स्थानीय मान पर आधारित बहुत सी पद्धतियाँ प्रचलित हैं जिनमें दस आधार वाली हिन्दू अंक पद्धति सबसे पुरानी और सर्वाधिक प्रयुक्त पद्धति है। इसके अतिरिक्त द्विआधारी संख्या पद्धति (बाइनरी नम्बर सिस्टम), अष्टाधारी संख्या पद्धति (ऑक्टल नम्बर सिस्टम) तथा षोडशाधारी संख्या पद्धति (हेक्साडेसिमल नम्बर सिस्टम) भी प्रयुक्त होते हैं (मुख्यत: संगणकीय गणित में)।

स्थानीय मान पद्धति में दशमलव बिन्दु का प्रयोग करके भिन्नात्मक संख्याओं (fractions) को भी निरूपित करने की क्षमता रखती है। अर्थात यह पद्धति सभी वास्तविक संख्याओं को निरूपित करने की क्षमता रखती है।

257304संख्या का निरूपण एवं मान
किसी भी पूर्णांक संख्या x को स्थानिक मान पद्धति में एक बहुपद के रूप में निम्नलिखित प्रकार से अभिव्यक्त किया जा सकता है-

जहाँ a कोई प्राकृतिक संख्या (जैसे, १०) है। इसको 'आधार' कहते हैं। 

उपरोक्त बहुपद के गुणांक  'आधार' से छोटे प्राकृतिक संख्याएँ हैं। a-आधारी संख्या-निरूपण में उपरोक्त संख्या x को निम्नलिखित प्रकार से लिखा जायेगा।

.

 उदाहरण
 

सन्दर्भ

 बाहरी कड़ियाँ 
 The Development of Hindu Arabic and Traditional Chinese Arithmetics
 Online Converter for Different Numeral Systems (Base 2-36, JavaScript, GPL)
 Implementation of Base Conversion at cut-the-knot
 Learn to count other bases on your fingers

श्रेणी:आधारभूत अंकगणित
श्रेणी:गणितीय निरूपण
*
गौतम सिद्ध

गौतम सिद्ध (चीनी भाषा: 瞿曇悉達; पिन्यिन: Qútán Xīdá) चीन के भारतवंशी अनुवादक, खगोलविद और ज्योतिषी थे। वे ८वीं सदी में तांग राजवंश से थे। शीआन में 1977 में खुले एक मकबरे में मिली जानकारी के अनुसार उनका जन्म चंगान में हुआ था, और उनका परिवार मूल रूप से भारत में था, जो कि तांग राजवंश की नींव रखने से पहले भी चीन में मौजूद था। उनका परिवार भारतीय मूल का था जो गौतम सिद्ध के कई पीढ़ी पहले चीन में बस गया था। उन्होने नवग्रह पंचांग का चीनी भाषा में अनुवाद किया। सन ७१८ में उन्होने चीन को शून्य (〇)  समेत भारतीय संख्या प्रणाली से परिचित कराया जिसने उस देश के लोगों को गिनने की छड़ियों (counting rods) से मुक्ति मिली।

 आगे की पढ़ाई 

    
     

 संदर्भ 

श्रेणी:भारत-चीन संबंध
श्रेणी:चीनी खगोलविद
श्रेणी:भारतीय खगोलविद
राजस्थान संस्कृत अकादमी

राजस्थान सरकार द्वारा संस्कृत साहित्य के उन्नयन और विकास के लिए 1981 में गठित स्वायत्तशासी अकादमी, जिसका मुख्यालय जयपुर में है।

श्रेणी:राजस्थान के राजकीय विभाग
श्रेणी:जयपुर के संस्थान
श्रेणी:भारत में संस्कृत
अष्टाधारी

अष्टाधारी संख्या पद्धति (ऑक्टल न्युमरल सिस्टम) संख्याओं के निरूपण की एक स्थानीय मान पद्धति है। इसका मूलांक (रैडिक्स) 8 (आठ) है।
अतः अष्टाधारी संख्या 112 = दाशमिक संख्या 74 .

[112]8 = 1×8² + 1×8¹ + 2×8⁰

=  1×64 + 1×8 + 2×1

=  64+8+2

= 74        <> (74)10  दाशमिक प्रणाली में

 बाहरी कड़ियाँ 
 Online Converter for Decimal/Octal Numerals (JavaScript, GPL)
 Octomatics is a numeral system enabling simple visual calculation in octal.

श्रेणी:संगणक अंकगणित
श्रेणी:स्थानिक संख्या प्रणालियाँ